پاتۆلۆجی
پاتۆلۆجی () لقێکە لە زانستە پزیشکییەکان کە باس لە کاریگەری نەخۆشی و برینەکان دەکات لەسەر ئاستی شانەیی و خانەیی و گەردیی و پرۆسەی نەخۆشی لە یەک ئەندام یان هەموو جەستە بۆ ناساندنی سروشت و هۆکارەکانی دەخاتە ژێر چاودێری.

پاتۆلۆجی بەسەر دوو لقی سەرەکی پاتۆلۆجی ئەناتۆمی و پاتۆلۆجی کلینیکی دابەش دەکرێت. پاتۆلۆجی کلینیکی یەکێکە لە تایبەتمەندییە پزیشکییەکان کە لەسەر بنەمای لێکۆڵینەوە لە شلەکانی لەش و نمونەکانی تر کە لە لەش دەگیریێت وەک میز و خوێن و هتد ئیش دەکا و دابەشکراوە بەسەر چەن بەش وەک بایۆکیمیا، کیمیای کلینیکی، مایکرۆبیۆلۆجی کلینیکی، مایکرۆبیۆلۆجی پزیشکی، پاتۆلۆجی پزیشکیی ئاژەڵ، خوێنناسیی کلینیکی، پاتۆلۆجی گەردی، جێنەتیکی کلینیکی، جینناسیی پزیشکی و بەرگریناسیی کلینیکی. بڕوانامەی دکتۆرا لە زانستەکانی تاقیگەی کلینیکی 6 بۆ 7 ساڵ دەبێت.

پاتۆلۆجی ئاناتۆمی، پشکنینی مایکرۆسکۆپی و پشکنینی شێوەی دەرکەوتنی نموونەکانی شانەی لابراو لە جەستەی مرۆڤ لەلایەن پاتۆلۆجیستەوە یان لەلایەن پزیشکەکانی ترەوە، ئەنجام دەدات.

پزیشکە گشتیەکان لە دوای قبووڵ بوون لە تاقیکردنەوەکانی وەرگرتنی یاریدەدەری پزیشکی و تێپەڕاندنی خولی 4 ساڵەی فێرکاری و تاقیکردنەوەکانی بەرزکردنەوەدا، بڕوانامەی پسپۆڕی پاتۆلۆجی ئانتۆمی و کلینیکی وەردەگرن.

سەرچاوەکان

بەستەرە دەرەکییەکان 

ڕشتەکانی پزیشکی
تایبەتمەندەکانی بواری نەشتەرگەری